พระราชบัญญัติโอนอำนาจหน้าที่และกิจการบริหารของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข พ.ศ. 2537
ประกาศวันที่ 1994-12-02

content: พระราชบัญญัติ โอนอำนาจหน้าที่และกิจการบริหาร ของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข พ.ศ. ๒๕๓๗
content: ภูมิพลอดุลยเดช ป.ร. ให้ไว้ ณ วันที่ ๑๗ พฤศจิกายน พ.ศ. ๒๕๓๗ เป็นปีที่ ๔๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนอำนาจหน้าที่ กิจการ ทรัพย์สิน หนี้ ข้าราชการ ลูกจ้างและเงินงบประมาณของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนอำนาจหน้าที่และกิจการบริหารของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข พ.ศ. ๒๕๓๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนบรรดาอำนาจหน้าที่ที่เกี่ยวกับราชการของสถาบันสุขภาพจิต กระทรวงสาธารณสุข และบรรดาอำนาจหน้าที่ของเจ้าหน้าที่สถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข หรือของเจ้าหน้าที่กรมสุขภาพจิต กระทรวงสาธารณสุข แล้วแต่กรณี
sectionNo: 4
content: มาตรา ๔ ให้โอนบรรดากิจการ ทรัพย์สิน หนี้ ข้าราชการ ลูกจ้างและเงินงบประมาณของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข
sectionNo: 5
content: มาตรา ๕ ให้รัฐมนตรีว่าการกระทรวงสาธารณสุขรักษาการตามพระราชบัญญัตินี้
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีพระราชบัญญัติปรับปรุงกระทรวง ทบวง กรม (ฉบับที่ ๑๐) พ.ศ. ๒๕๓๗ แก้ไขเพิ่มเติมการมีส่วนราชการของกระทรวงสาธารณสุขโดยเปลี่ยนชื่อสถาบันสุขภาพจิตเป็นกรมสุขภาพจิต ในการนี้ สมควรโอนบรรดาอำนาจหน้าที่ กิจการ ทรัพย์สิน หนี้ ข้าราชการ
content: ลูกจ้างและเงินงบประมาณของสถาบันสุขภาพจิต กระทรวงสาธารณสุข ไปเป็นของกรมสุขภาพจิต กระทรวงสาธารณสุข จึงจำเป็นต้องตราพระราชบัญญัตินี้